VL บวก 5% นิวไฮรอบ 4 เดือน หลังรับงานขนส่งน้ำมัน BCP เตรียมบุ๊กรายได้ 160 ลบ./ปี
VL บวก 5% นิวไฮรอบ 4 เดือน หลังรับงานขนส่งน้ำมัน BCP เตรียมบุ๊กรายได้ 160 ลบ./ปี ล่าสุดอยู่ที่ 1.27 บาท บวก 0.06 บาท หรือ 4.96% มูลค่าซื้อขาย 37.73 ล้านบาท
VL บวก 5% นิวไฮรอบ 4 เดือน หลังรับงานขนส่งน้ำมัน BCP เตรียมบุ๊กรายได้ 160 ลบ./ปี ล่าสุดอยู่ที่ 1.27 บาท บวก 0.06 บาท หรือ 4.96% มูลค่าซื้อขาย 37.73 ล้านบาท
10 ก.ค. 2563

ผู้สื่อข่าวรายงานว่า ราคาหุ้น บริษัท วี.แอล.เอ็นเตอร์ไพรส์ จำกัด (มหาชน) หรือ VL ล่าสุด ณ เวลา 10.55 น. อยู่ที่ 1.27 บาท บวก 0.06 บาท หรือ 4.96% สูงสุดที่ 1.28 บาท ต่ำสุดที่ 1.22 บาท ด้วยมูลค่าซื้อขาย 37.73 ล้านบาท

ทั้งนี้ ราคาหุ้นปรับตัวขึ้นสูงสุดในรอบ 4 เดือน นับตั้งแต่ราคาหุ้นอยู่ที่ระดับ 1.29 บาท เมื่อวันที่ 21 ก.พ.2563 หลังบริษัทรับงานขนส่งน้ำมัน BCP
โดย นางชุติภา กลิ่นสุวรรณ ประธานเจ้าหน้าที่บริหาร VL เปิดเผยว่า บริษัทลงนามบันทึกข้อตกลงการจัดจ้างเรือขนส่งน้ำมันกับ บริษัท บางจาก คอร์ปอเรชั่น จำกัด (มหาชน) หรือ BCP เพื่อเป็นข้อตกลงและแนวทางในการเจรจาสัญญาฉบับใหม่จัดจ้างเรือขนส่งน้ำมันดิบ (Crude Oil) คอนเดนเสท(Condensate) และน้ำมันผลิตภัณฑ์ (Oil Product) จากคลังน้ำมันต้นทาง โดยใช้เรือบรรทุกน้ำมันไปยังคลังน้ำมันปลายทาง ตามเส้นทาง ระยะเวลา และเงื่อนไขที่ทั้งสองฝ่ายกำหนด โดยสัญญาฉบับใหม่คาดว่าจะมีอายุสัญญา 5 ปี VL คาดว่าจะบันทึกรายได้ราว 160 ลบ./ปี